DuPont de Nemours

**DuPont de Nemours** oder einfach **DuPont** ass zu Lëtzebuerg de geleefegen Numm vun enger Fabrick um Gebitt vun de Gemengen Hesper a Conter. Et ass eng Duechterfirma vum US-amerikanesche Konzern **DuPont de Nemours, Inc.**

Den Numm vun der lëtzebuergescher Filial huet am Laf vun der Zäit e puermol changéiert; zënter dem 17. Juli 2024 heescht se ***Mylar Specialty Films Luxembourg Sàrl***.

## Geschicht

Fir der Franséischer Revolutioun z'entkommen, ass den Eleuthère Irénée du Pont 1800 mat senger Famill vu Frankräich an Amerika ausgewandert. 1802 huet hien zu Wilmington am Delaware d'Firma *E. I. du Pont de Nemours and Company* gegrënnt, déi drop spezialiséiert war fir Sprengstoff ze fabrizéieren. Iwwert d'Joerzéngten ass e Konzern an de Beräicher vun der Chimie, de Materialien an der Energie entstanen.

Am 20. Joerhonnert war *DuPont* e Pionéier an der Entwécklung vu Konschtstoffer, huet den Nylon entdeckt an aner Polymermatièrë wéi den Neopren, Teflon, Kevlar oder Lycra entwéckelt.

Am Zweete Weltkrich huet *DuPont* sech am Nuklearberäich entwéckelt an eng Fabrick fir d'Produktioun vu Plutonium um Hanford Site am Bundesstaat Washington opgeriicht.

2017 huet d'Firma mat *Dow Chemical* zur neier Firma DowDuPont fusionéiert, fir sech 2019 nees an dräi eenzel Firmen ze splécken: *Corteva* fir Geseems an Agrarproduiten, *Dow* fir Konschtstoffer an *DuPont* fir speziell cheemesch Produiten.
## DuPont zu Lëtzebuerg
1962 huet *DuPont* sech zu Lëtzebuerg néiergelooss. D'Wierk läit westlech vu Conter, um Bord vun der d'Eisebunnsstreck Lëtzebuerg-Waasserbëlleg. Den Terrain vun 104 ha deen *DuPon*t gehéiert ass zum Deel fir de Public accessibel an et gouf en Naturpad do ugeluecht.

### Iwwerbléck

* Grënnung vun *DuPont de Nemours (Luxembourg)* den 11. Dezember 1962, mat engem Startkapital vu 50 Millioune Frang;
* den 28. Juni 1965 huet op der *Linn 1* d'Produktioun vun der Polyesterfolie „Mylar“ ugefaangen, duerno koum nach d**Tutefabrick'' „Pervac“ (1. Juli 1970) fir Liewensmëttelemballagen derbäi;
* de 24. September vum selwechte Joer gouf d**DuPont Europa Holdings* gegrënnt, déi sech ëm d'Finanzéierung vun den europäeschen Duechterfirme vum Konzern gekëmmert huet;
* déi feierlech Aweiung vum Wierk war den 29. September [[1965]] a Presenz vun ë. a. dem [[Jean vu Lëtzebuerg|Groussherzog Jean]], dem Wirtschaftsminister [[Antoine Wehenkel]], dem [[Lammot du Pont Copeland]], CEO vum amerikanesche Mammenhaus an der amerikanescher Ambassadrice [[Patricia Roberts Harris|Patricia Harris]];
* Uganks vun den 1970er Jore goufe gréisser Investitioune gemaach:
** de Bau vun der *B-Maschinn* fir d'Produktioun vum *Tensilized-Film* (T-Film) fir de Marché vun den [[Tounband|Tounbänner]]. D'Anlag gouf am Oktober [[1971]] a Betrib geholl;
** d'Produktiounslinn fir „Cronar“, eng [[Polyester]]ënnerlag déi an der Film- an an der [[Reprographie]]industrie gebraucht gouf. Fir dëse Produit gouf am Abrëll 1971 – mat engem Kapital vun 200 Millioune Frang – d'Aktiegesellschaft *DuPont Photolux SA* gegrënnt. D'Produktioun huet de 5. Abrëll [[1973]] ugefaangen;
** d'Produktiounslinn fir „Typar“, eng Folie aus [[Polypropylen]] déi fir d'europäesch [[Teppech]]industrie produzéiert gouf. Heifir gouf de 14. Dezember 1972 d'Duechtergesellschaft *DuPont Fibers S*A gegrënnt. Mam Bau vun der Linn gouf am Juli 1972 ugefaangen an d'Produktioun ass de 27. Mee [[1974]] ugelaf.
* Fir de grousser Demande nozekommen, gouf den 13. Abrëll 1973 matgedeelt, datt eng drëtt Produktiounslinn fir „Mylar“ gebaut sollt ginn. Se ass de 5. Januar [[1976]] a Betrib geholl ginn.
* 1974 - 1975: Am Kader vun der Kris vun de Pëtrolspräisser ass d'Produktioun an alle Beräicher vun *DuPont* erofgaangen;

* Tëscht 1976 an [[1982]] gouf ronn eng [[Milliard]] Frang investéiert fir d'Installatiounen op de leschte Stand vun der Technik ze bréngen;
* Well se net méi rentabel genuch war, gouf d*'Tutefabrick* [[1977]] zougemaach;
* Am November [[1979]] gouf matgedeelt, datt eng Anlag gebaut géif gi fir d'„Kapton“-[[Polymid]]folie ze schneiden; de 27. Juli [[1981]] gouf mam Schneiden ugefaangen;
* De 16. November 1982 gouf d'Duechterfirma *DuPont Polymères SA* gegrënnt fir d'Produktioun vun „Hytrel“-Granulat. D'Bauaarbechte fir d'Anlag hunn den 11. Mee 1982 ugefaangen an déi éischt Produktioun ass den 1. September [[1984]] realiséiert ginn;
* Duerno gouf mam Plange vun enger véierter „Mylar“-Linn ugefaangen. D'Aarbechten hunn am Mee [[1985]] ugefaangen an den 9. Dezember [[1987]] ass op der Anlag déi éischt kommerziell Produktioun vu Videofilm ugelaf;


* Den 21. November 1985 huet *DuPont* zesumme mat der Lëtzebuerger Regierung de Projet vun enger neier Produktiounsanlag fir „Tyvek“ virgestallt. Mat 120 Milliounen [[US-Dollar]] war et déi gréisst Investitioun déi de Konzern bis dohin am Ausland realiséiert hat; de 25. Juli 1988 gouf mat der Produktioun vun „Tyvek“ ugefaangen;
*Am Kader vum 25-järge Bestoe vun *DuPont* zu Lëtzebuerg war uganks Oktober [[1987]] eng *Porte ouverte* fir déi all Member vum Personal zéng Leit vu sengem Choix invitéiere konnt;
*[[1989]] ass d'Iddi lancéiert gi fir eng „Kapton“-Produktiounslinn ze bauen. Nodeems d'Nofro fir „Kapton“ awer duerch den Zesummebroch vum osteuropäesche Maart nogelooss huet, gouf de Projet am Juni [[1990]] opginn;
* Den 12. September [[1991]] gouf d'[[Société anonyme|Aktiegesellschaft]] *Teijin - Du Pont Films Luxembourg* gegrënnt, eng J*oint venture* tëscht der [[japan]]escher *Teijin Limited* an der *DuPont de Nemours Luxembourg sàrl*. Den 29. Dezember vum selwechte Joer gouf se an *DuPont Teijin Films Luxembourg* ëmgenannt. Allgemeng këmmert d'Firma sech ëm d'Produktioun oder d'Transformatioun vun industriellen a chemesche Produiten;
* De 6. Juli [[1993]] gouf de [[Grondsteen|Grondtsee]] vun der fënnefter Linn geluecht, fir „Tyvek“ ouni [[Fluorchlorkuelewaasserstoff|FCKW]] produzéieren ze kënnen. D'Produktioun op der Linn 5 ass uganks [[1996]] ugelaf;
* De 15. August [[1994]] gouf eng [[Cogeneratioun]]sanlag mat enger Leeschtung vun 2 <math>\times</math> 6 [[Megawatt|MW]] um Site zu Conter a Betrib geholl, déi vun DuPont zesummen mat der [[Cegedel]] opgeriicht gouf;
* Eng nei Produktiounslinn (L5) fir d'Produktioun vun enger Weiderentwécklung vun der „Mylar“-Folie ass am Abrëll [[1999]] opgemaach ginn.
…

Den 1. Februar 2024 krut d'Firma *DuPont Teijin Films Luxembourg* en neien Numm an heescht zënterhier *Mylar Specialty Films Luxembourg*. Gutt fënnef Méint méi spéit gouf och d'Gesellschaftsform g'ännert: aus der SA ass eng Sàrl gemaach ginn an de Suffix vum Firmennumm gouf deementspriechend ugepasst: *Mylar Specialty Films Luxembourg Sàrl.*

== Kuriéises ==


* De [[7. Januar]] [[1994]] géint 16h40 ass eng zweemotoreg [[Cessna T310R]] déi 3 Minutte virdrun um [[Fluchhafe Lëtzebuerg|Findel]] gestart war, nieft dem [[Methanol]]tank um *DuPont*-Wierksterrain erofgefall. Ë. a. d'Personal vun *DuPont* konnt verhënneren, datt d'Feier sech op d'Wierksanlagen ausgebreet huet. Déi 3 Leit am Fliger hunn d'Accident net iwwerlieft.
* Am Kader vun hirem Grondsaz „Sécherheet, Gesondheet an Ëmweltschutz“ huet *DuPont'' am Gréngs ronderëm hirem Wierk en Naturpad vu 4&nbsp;km realiséiert, deen am Hierscht 2001 fir de Public opgaangen ass.

## Literatur

* Werner, H., & Du Pont de Nemours. (2002). Ausgerichtet auf die Zukunft: 40 Jahre DuPont de Nemours in Luxemburg. Contern: DuPont de Nemours.

## Um Spaweck

* Randbemerkungen. d'Letzeburger Land, 20. Jg., nº 14 (06.04.1973), S. 7.